CELEX: 62014TN0224
Language: fi
Date: 2014-07-23 00:00:00
Title: Asia T-224/14: Kanne 23.7.2014 – CW v. neuvosto

6.10.2014   
            
            
               FI
            
            
               Euroopan unionin virallinen lehti
            
            
               C 351/9
            
         Kanne 23.7.2014 – CW v. neuvosto
   (Asia T-224/14)
   2014/C 351/11
   Oikeudenkäyntikieli: ranska
   
      Asianosaiset
   
   
      Kantaja: CW (Pariisi, Ranska) (edustaja: asianajaja A. Tekari)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP täytäntöönpanosta 30.1.2014 annetun neuvoston täytäntöönpanopäätöksen 2014/49/YUTP kantajaa koskevilta osin
            
         
               —
            
            
               toteamaan, että riidanalaisen päätöksen kumoamisen seurauksena kantajan ei katsota olleen koskaan merkittynä niiden henkilöiden luetteloihin, joita varojen jäädyttäminen koskee, ja missään neuvoston toimessa tai päätöksessä ei voida mainita kantajan nimeä varojen jäädyttämistä koskevan toimenpiteen kohteena
            
         
               —
            
            
               velvoittamaan Euroopan unionin neuvoston maksamaan satatuhatta euroa korvauksena kantajalle aiheutuneesta henkisestä kärsimyksestä ja aineellisesta vahingosta
            
         
               —
            
            
               velvoittamaan Euroopan unionin neuvoston vastaamaan omista oikeudenkäyntikuluistaan ja korvaamaan kantajan oikeudenkäyntikulut, jotka on vahvistettava oikeudenmukaisesti siten, että osapuolten tilanne ja tällaisen asiakirja-aineiston hallinnoinnista aiheutuva työtaakka otetaan huomioon.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että päätöksellä 2014/49/YUTP (1) ei ole oikeudellista perustaa, koska kyseinen päätös perustuu muuhun kuin päätöksen 2011/72/YUTP (2) 1 artiklassa säädettyyn perusteeseen ja koska päätös 2011/72/YUTP, joka on kyseisen päätöksen oikeudellisena perustana, ei ole missään tapauksessa unionin oikeuden, jossa säädetään kohdennetuista seuraamuksista, mukainen.
            
         
               2)
            
            
               Toinen kanneperuste, joka perustuu omaisuudensuojan loukkaamiseen, koska kantajaan kohdistetut rajoittavat toimenpiteet rajoittavat kantajan omaisuudensuojaa perusteettomasti.
            
         
      (1)  Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta 30.1.2014 annettu neuvoston päätös 2014/49/YUTP (EUVL L 28, s. 38).
   
      (2)  Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 annettu neuvoston päätös 2011/72/YUTP (EUVL L 28, s. 62).